1999xa0йылда социаль һәм музыкаль темалар буйынса  () бәхәс алып барылған программаһының дүрт эпизоды донъя күрә. Джо Кокер, Джанни Моранди, Том Джонс, Дэвид Боуи, шулай уҡ Горан Брегович кеүек билдәле кешеләр тапшырыу ҡунаҡтары булған. Алып барыусы Челентаноның ярҙамсыһы актриса Франческа Нери була. 2000 йылда «Золотая Роза» халыҡ-ара фестивалендә программа «Серебряная роза» призы менән бүләкләнгән. 2001xa0йылда итальян телевидениеһында Адриано Челентаноның тағы ла бер автор телешоуыxa0— 125 milioni di caz..te сыға, рус теленә ипләберәк тәржемә иткәндә, был «125 миллионов хр..ни» тигәнде аңлата. Сығарылыштарҙың береһендә, Дарио Фо менән уйнаған бер номерында, Челентано уңайһыҙ һикерә һәм аяғын һындыра. Шуға ҡарамаҫтан, программа ябылмаған, һәм йырсы башҡа сығарылыштарҙы аяғында бәйләнгән гипс менән үткәрә. Был телешоу сиктәрендә Челентано төп ролде уйнаған «Инспектор Глюк» () детектив мини-сериалы тапшырылған.  2002 йылда Челентано Джанни Морандиҙың Uno di noi программаһында ҡатнаша, «L’emozione non ha voce» һәм «Confessa» тигән ике йырын башҡара.